346 T. THORELL 



rioni versus sat fortiter angustatus, in medio postice sat breviter 

 truncatus; pars cephalica, quoad libera est, brevis est et lata, et 

 lateribus paene rectis anteriora versus sensim paullulo angustata ; 

 frons, latitudine circa 4 / 5 partis thoracicae aequans, linea recta 

 sat leviter retro fracta definitur. Impressiones cephalicae obsole- 

 tissimae sunt, sulcus ordinarius centralis (multo pone medium 

 longitudinis cephalothoracis situs) brevissimus sed profundus; 

 totus cephalothorax aequaliter et sat crasse et dense impresso- 

 punctatus est, nitidus et glaber. A latere visum dorsum ceplialo- 

 thoracis a petiolo ad (saltem) l / 3 longitudinis secundum lineam 

 rectam sat leniter assurgit, dein aequaliter usque ad oculos anticos 

 libratum sed sat fortiter convexum est,, inter oculos sat leviter 

 proclive. Clypeus in medio, inter oculos laterales seriei anticae, 

 tuberculum triangulum ostendit; spatium inter hos oculos etmar- 

 ginem clypei oculi diametrum circiter aequat; spatium inter oculos 

 medios anticos et marginem clypei longitudinem areae oculorum 

 mediorum paullo superat. Oculi seriei anticae sat magni, sub- 

 aequales, et reliquis oculis sub-aequalibus saltem dimidio majores. 

 Utraque series oculorum a fronte visa fortiter deorsum est cur- 

 vata; desuper visa series antica recta est, postica (quae paene 

 dupla diametro oculi lateralis postici longior est quam series 

 antica) leviter procurva. Oculi medii aream occupant modo 

 paullulo latiorem postice quam antice, et aeque longam ac latam 

 antice. Oculi bini laterales, tuberculo communi humillimo impo- 

 siti, spatio disjuncti sunt , quod diametrum oculi lateralis antici 

 vix aequat, et vix minus est quam spatia aequalia inter oculos 

 seriei anticae; oculi medii postici paullo longius a lateralibus 

 posticis quam inter se distant, spatio inter se remoti, quod eorum 

 diametro saltem dimidio majus est. Sternum magnum, paullo 

 longius quam latius, cordiformi-triangulum fere, antice latissime 

 truncatum, in lateribus leviter rotundatum, postice acuminatimi, 

 leviter convexum, impressionibus transversis ad coxas anteriores 

 praeditum, sat subtiliter et non dense granulosum, parce pilosum 

 vel pubescens. Mandibulae desuper visae fortissime geniculatae 

 videntur: paene directae sunt, modo paullulo porrectae, ipsa 

 basi transversiin profunde impressae, vel quasi petiolo brevissimo 



